钦定古今图书集成/理学汇编/学行典/第046卷 > 礼记 > 《乐记》
## 钦定古今图书集成/理学汇编/学行典/第046卷 > 礼记 > 《乐记》

“人生而静，天之性也；感于物而动，性之欲也。物至知
知，然后好恶形焉。好恶无节于内，知诱于外，不能反
躬，天理灭矣。”夫物之感人无穷，而人之好恶无节，则
是物至而人化物也。人化物也者，灭天理而穷人欲
者也。于是有悖逆诈伪之心，有淫泆作乱之事。是故
强者胁弱，众者暴寡，知者诈愚，勇者苦怯，疾病不养，
老幼孤独，不得其所。

〈大全〉朱子曰：“人生而静，天之性也。感于物而动，性之欲也。”此言性情之妙，人之所生而有者也。盖人受天地之中以生，其未感也，纯粹至善，万理具焉，所谓性也。然人有是性则有是形，有是形则有是心，而不能无感于物，感于物而动，则性之欲者出焉，而善恶于是乎分矣。性之欲，即所谓情也。又曰：“物至知知，然后好恶形焉。”此指情之动处为言，而性在其中也。物至而知，知之者，心之感也。好之恶之者，情也。形焉者，其动也。所以好恶而有自然之节者，性也。好恶无节于内，知诱于外，此言情之所以流，而性之所以失也。情之好恶，本有自然之节，唯其不自知觉，无所涵养而大本不立，是以天则不明于内外，物又从而诱之。此所以流滥放逸而不自知也。苟能于此觉其所以然者。而反躬以求之

“则其流庶乎其可制也。” 不能如是而唯情是徇，则人欲炽盛而天理灭息，尚何难之有哉。此一节，正天理人欲之机闲不容息处。唯其反躬自克，念念不忘，则天理益明，存养自固，而外诱不能夺矣。